ddrg/super_eurlex huggingface dataset:
30.

je presvedčený, že zavedenie riadneho legislatívneho postupu v oblasti spoločnej poľnohospodárskej politiky posilní demokratickú zodpovednosť Európskej únie, a to vzhľadom na to, že Európsky parlament bude na rovnakom základe ako Rada spolurozhodovať pri tvorbe právnych predpisov; zdôrazňuje, že spolurozhodovanie sa bude na základe článku 43 ods. 2 Zmluvy o fungovaní EÚ uplatňovať na všetky právne predpisy v oblasti poľnohospodárstva a že toto bude obzvlášť platiť v prípade štyroch hlavných horizontálnych textov v oblasti poľnohospodárstva (jednotná organizácia spoločného trhu, nariadenie o priamych platbách, nariadenie o podpore rozvoja vidieka a financovanie spoločnej poľnohospodárskej politiky); okrem toho podčiarkuje, že do rozsahu pôsobnosti článku 43 ods. 2 Zmluvy o fungovaní EÚ bude patriť aj legislatíva o kvalite, ekologickom poľnohospodárstve a jeho podpore;
M.

keďže zavedením týchto dodatočných tried účinnosti v rámci existujúceho systému štítkov A-G, ktoré by sa používali aj pre iné výrobky, by sa len zvýšil zmätok pokiaľ ide o to, či trieda A predstavuje účinný alebo neúčinný výrobok,
24.

domnieva sa v tejto súvislosti, že bude potrebné dosiahnuť dohodu o tom, ktoré ustanovenia, ktoré sa v súčasnosti nachádzajú v medziinštitucionálnej dohode by mali prejsť do viacročného finančného rámca, ktoré by mali byť zaradené do budúceho rozpočtového nariadenia a, ktoré by mohli odôvodniť zachovanie medziinštitucionálnej dohody – prípadne obohatenej o nové ustanovenia – o rozpočtovej spolupráci; pripomína, že toto rozdelenie ustanovení súčasnej medziinštitucionálnej dohody sa musí uskutočniť so zreteľom na kritériá ustanovené v samotnej Lisabonskej zmluve;
5.

Prvá fáza iniciatívy občanov sa začína jej ohlásením organizátormi Komisii a končí sa formálnym rozhodnutím Komisie o úspešnom prihlásení. Jej hlavnými znakmi sú: a) Organizátori musia iniciatívu občanov riadne ohlásiť Komisii. Pri ohlásení musí každý organizátor uviesť svoje meno, dátum narodenia, štátnu príslušnosť a adresu bydliska, ako aj presné znenie iniciatívy občanov v jednom z úradných jazykov Európskej únie. b) Komisia preskúma, či je prihlásená iniciatíva občanov formálne prijateľná. Iniciatíva občanov je formálne prijateľná, ak spĺňa nasledujúce štyri podmienky: — obsahuje výzvu Komisii, aby predložila návrh na prijatie právneho aktu Únie, — v súlade so zmluvami, na ktorých je Únia založená, má Únia právomoc prijať právny akt v danej záležitosti, — Komisia má v súlade so zmluvami, na ktorých je Únia založená, právomoc predložiť návrh právneho aktu v danej záležitosti, — požadovaný právny akt nie je zjavne v rozpore so všeobecnými právnymi zásadami uplatňovanými v Únii. V súlade s čl. 41 Charty základných práv Európskej únie Komisia poskytne organizátorom náležitú podporu, aby sa zabezpečilo, že prihlasované iniciatívy sú prípustné. Okrem toho Komisia informuje organizátorov o prebiehajúcich alebo plánovaných legislatívnych návrhoch v záležitostiach týkajúcich sa príslušnej iniciatívy občanov, ako aj o už úspešne prihlásených iniciatívach občanov, ktoré sa čiastočne, alebo úplne týkajú tej istej veci. c) Komisia musí do dvoch mesiacov po prihlásení iniciatívy občanov rozhodnúť, či je iniciatíva prijateľná a či ju možno prihlásiť. Prihlásenie možno odmietnuť len na základe právnych dôvodov, v žiadnom prípade nie z politických dôvodov. d) Rozhodnutie sa adresuje tak jednotlivo organizátorom, ako aj verejnosti. Organizátori obdržia oznámenie o tomto rozhodnutí a rozhodnutie sa zverejní v Úradnom vestníku Európskej únie. O tomto rozhodnutí je bezodkladne informovaný Európsky parlament, Rada a členské štáty. e) Rozhodnutie môže byť preskúmané Súdnym dvorom Európskej únie, ako aj Európskym ombudsmanom, v súlade s príslušnými právnymi predpismi EÚ. Predmetom preskúmania môže byť podobne aj nečinnosť Komisie, ak rozhodnutie neprijme. f) Komisia na svojej internetovej stránke zverejňuje zoznam všetkých prihlásených iniciatív občanov. g) Organizátori iniciatívy občanov môžu iniciatívu kedykoľvek odvolať. V takom prípade sa iniciatíva považuje za neohlásenú a Komisia ju zo svojho zoznamu vyškrtne.
4.

domnieva sa, že zmena platných pravidiel a odstránenie diskriminácie z dôvodu veku z procesu prijímania pracovníkov nezaväzuje európske inštitúcie prijímať nezávislých pomocných konferenčných tlmočníkov vo veku nad 65 rokov, ale uskutočnenie takejto zmeny by zosúladilo pravidlá Komisie so všeobecnou zásadou právnych predpisov EÚ; okrem toho sa domnieva, že táto zmena by vzhľadom na nedostatok tlmočníkov v určitých úradných jazykoch posilnila schopnosť Komisie zabezpečiť čo najlepšie služby, ako o tom svedčí skúsenosť z Európskeho parlamentu;
30.

zdôrazňuje význam uplatňovania rodového hľadiska pri plánovaní rozpočtových prostriedkov; upozorňuje na to, že rodová otázka by sa mala vyvíjať ako tematická problematika v rámci najdôležitejších nástrojov vonkajšej pomoci, že na rodové otázky by sa mali vyčleniť osobitné rozpočtové prostriedky a že v záujme posúdenia toho, ako účinne sa v súčasnosti využívajú poskytnuté finančné prostriedky, by sa mali stanoviť referenčné kritériá;
15.

domnieva sa, že členské štáty by mali poskytovať cielené dodatočné dávky znevýhodneným skupinám (ako napríklad ľuďom so zdravotným postihnutím či chronickými chorobami, osamelým rodičom či domácnostiam s mnohými deťmi), ktoré by pokrývali zvýšené náklady okrem iného v súvislosti s osobnou podporou, využívaním špecifických zariadení a zdravotníckej a sociálnej starostlivosti, čím by okrem iného zabezpečili dostupné ceny liekov pre znevýhodnené sociálne skupiny; zdôrazňuje, že je potrebné zabezpečiť slušnú úroveň invalidných a starobných dôchodkov;
32.

zdôrazňuje, že sociálna politika a politika zamestnanosti by mali podporovať vytváranie pracovných miest a mali by sa urýchlene aktivovať ako reakcia na súčasnú hospodársku krízu, mali by zabezpečiť pracovné príležitosti a príležitosti na vzdelávanie a tiež zmierňovať stratu príjmov; domnieva sa, že tieto politiky by mali aktívne motivovať ľudí k tomu, aby vyhľadávali pracovné príležitosti alebo začali vlastnú podnikateľskú činnosť; domnieva sa, že členské štáty by preto mali posúdiť dostupné spôsoby financovania, ako sú úverové záruky, znížené úrokové sadzby alebo poskytovanie jednorazových dávok v nezamestnanosti, ktoré okrem zmierňovania straty príjmov poskytujú aj príležitosti na vzdelávanie, čo nezamestnaným ľuďom pomôže nájsť nové zamestnanie; pripomína holistický prístup Komisie k aktívnemu začleňovaniu, ktorý zahŕňa primeranú podporu príjmov, prístup k inkluzívnym trhom práce a vysokokvalitným sociálnym službám;
92.

berie na vedomie existenciu podvýboru pre ľudské práva zahrňujúceho krajiny na južnom brehu Stredozemného mora (Maroko, Tunisko, Libanon, Jordánsko, Egypt, Izrael a Palestínsku samosprávu) v súvislosti s európskou politikou susedských vzťahov a žiada Radu a Komisiu, aby zriadili podvýbory pre ľudské práva so všetkými susednými krajinami; opakuje svoju požiadavku, aby sa na príprave stretnutí týchto podvýborov zúčastňovali poslanci a aby boli o ich výsledkoch informovaní; víta prechádzajúce a následné konzultácie s občianskou spoločnosťou vedené delegáciou Komisie v danej krajine a príslušnými útvarmi Komisie v Bruseli; zamýšľa sa však nad účinnosťou a súdržnosťou používanej metodiky a predovšetkým kritérií na hodnotenie diskusií v rámci týchto podvýborov; domnieva sa, že týmto podvýborom by sa malo umožniť osobitne prerokovať otázky ľudských práv zahrnuté do akčného plánu, pričom zdôrazňuje, že o ľudských právach by sa určite nemalo diskutovať len v týchto podvýboroch a zdôrazňuje, že je dôležitá koordinácia s ostatnými podvýbormi, ktoré sa zaoberajú otázkami ľudských práv, akou je napríklad migrácia; zdôrazňuje nevyhnutnosť zaradiť tieto otázky do politického dialógu vrátane najvyšších úrovní s cieľom posilniť súdržnosť politiky EÚ v tejto oblasti, je presvedčený, že európska susedská politika by sa vzhľadom na svoje vypracovanie a štruktúru (akčný plán, hodnotiaca správa a podvýbory) mohla stať účinným nástrojom podpory ľudských práv, ak by EÚ preukázala skutočnú politickú vôľu zabezpečiť dodržiavanie prvoradosti ľudských práv uceleným, systematickým a komplexným spôsobom; je preto presvedčený, že dodržiavanie ľudských práv a demokratických zásad musí byť nevyhnutným predpokladom zlepšenia vzťahov medzi EÚ a treťou krajinou; v súvislosti s uzavretím rámcovej dohody s Líbyou víta otvorenie rokovaní a vyzýva Radu a Komisiu, aby venovali primeranú pozornosť dialógu a spolupráci v oblasti ľudských práv;
9.

zdôrazňuje význam dobrých susedských vzťahov ako predpoklad pre regionálnu stabilitu a spoluprácu, ako aj pre nerušený rozširovací proces; vyzýva preto všetky tieto krajiny, aby sa čo najviac snažili o vyriešenie vzájomných susedských sporov v prvých fázach rozširovacieho procesu; zdôrazňuje však, že takéto dvojstranné spory by sa mali vyriešiť medzi zúčastnenými stranami; navrhuje, že v prípade, že zúčastnené strany nevyriešia tieto spory, by EÚ mala vyvinúť všetko úsilie na dosiahnutie riešenia; zdôrazňuje, že tieto spory ako také by nemali byť prekážkou k pokroku v prístupovom procese, EÚ by sa mala vyhnúť tomu, aby bola zaťažená týmito pretrvávajúcimi dvojstrannými spormi a mala by vyvinúť úsilie na ich vyriešenie ešte pred vstupom;
4.

opätovne vyjadruje podporu pristúpeniu Ruska do WTO, ktorého dôsledkom bude vznik rovnakých podmienok pre podnikateľské spoločenstvá oboch strán a ktoré výrazne pomôže Rusku v jeho úsilí vybudovať moderné a diverzifikované hospodárstvo založené na vyspelých technológiách; vyzýva Rusko, aby vykonalo všetky potrebné kroky na odstránenie zostávajúcich prekážok prístupovému procesu – ktorými sú najmä ruské vývozné clá, výška železničných poplatkov za tranzit tovaru cez Rusko, cestné poplatky za nákladné vozidlá, obmedzenia dovozu mäsa, mlieka a rastlinných výrobkov – po ktorom by EÚ mala začať rokovania o uzavretí dohody o voľnom obchode s Ruskou federáciou; s potešením očakáva, že sa bude uplatňovať účinnejšia politika v niektorých nedoriešených otázkach, ako je oblasť práv duševného vlastníctva, rádioaktívneho odpadu, jadrovej bezpečnosti, pracovných povolení pre občanov EÚ atď.; zdôrazňuje, že je potrebné, aby ruské orgány zabezpečili, že voči obchodným partnerom a investorom z EÚ sa nebudú používať žiadne diskriminačné postupy, a aby znovu zvážili opatrenia prijaté na boj proti hospodárskej kríze v súlade so záväzkami prijatými na poslednom samite G20; vyjadruje poľutovanie nad skutočnosťou, že Rusko doteraz nedodržalo svoj záväzok postupne zrušiť poplatky za prelety nad Sibírou, a vyzýva Rusko, aby podpísalo dohodu, ktorá bola v tejto otázke dosiahnutá na samite v Samare v roku 2007; víta v tejto súvislosti nedávne rozhodnutie Ruska, Bieloruska a Kazachstanu, že sa nebudú usilovať o členstvo vo WTO ako jednotná colná únia, pretože by to mohlo príslušné rokovania predĺžiť o ďalšie roky;
23.

potvrdzuje svoje odhodlanie prispieť k upevneniu demokratických procesov intenzívnejším zapojením do pozorovania volieb, prijímaním opatrení nadväzujúcich na volebné pozorovateľské misie EÚ a budovaním parlamentných kapacít; v tejto súvislosti vyzýva Úrad na podporu parlamentnej demokracie, aby príslušným parlamentným výborom predložil komplexný akčný plán, ktorý by mal nevyhnutne zahŕňať jasný mechanizmus spolupráce s medziparlamentnými delegáciami a spoločnými parlamentnými výbormi; zdôrazňuje taktiež význam zapojenia parlamentných zhromaždení ako napríklad AKT–EÚ, EUROLAT, EUROMED a EURONEST do tohto procesu;
9.

domnieva sa, že Európsky parlament a Rada by mali mať rovnakú možnosť vyjadriť súhlas alebo námietky v súvislosti so všetkými presunmi, ktoré sa v súčasnosti predkladajú rozpočtovému orgánu na schválenie, a to bez ohľadu na ich povahu (platby či záväzky) a ich výšku, pokiaľ takéto presuny predstavujú odchýlenie sa od rozhodnutia rozpočtového orgánu; domnieva sa preto, že jedinou možnosťou, ktorá je v súlade s LZ, je postup rešpektujúci rovnováhu medzi obomi zložkami rozpočtového orgánu, a to aj vrátane zjednodušenej formy zmierovacieho konania v prípade potreby;
17.

pripomína svoje stanovisko, že ak sa inštitúcia odmietne riadiť odporúčaním obsiahnutým v osobitnej správe ombudsmana aj napriek tomu, že ho schválil Európsky parlament, mohol by Európsky parlament legitímne uplatniť svoju právomoc podať na Súdnom dvore žalobu v súvislosti s konaním alebo opomenutím, ktoré boli predmetom odporúčania ombudsmana; vyzýva výbor zodpovedný za rokovací poriadok, aby navrhol príslušné ustanovenia, ktoré by umožnili začatie takéhoto konania a zahrnuli by sa do rokovacieho poriadku;
17.

berie na vedomie myšlienku vytvorenia Transatlantickej rady pre energetiku; rozhodne zdôrazňuje, že by sa mala zaoberať len jednoznačnými zahraničnými a bezpečnostnými aspektmi tejto problematiky a v budúcnosti by sa mala začleniť do Transatlantickej politickej rady, pričom TEC by sa mala zaoberať všeobecnou energetickou politikou;
25.

vyjadruje poľutovanie nad skutočnosťou, že vedúci predstavitelia krajín skupiny G-20 neriešili otázku morálneho hazardu a že otázka prepojenia noriem v oblasti obozretného podnikania pre systémové inštitúcie a otázka nákladov, ktoré sú spojené so zlyhaním týchto inštitúcií, bola odložená na október 2010; vyzýva, aby návrhy na reštrukturalizáciu a prehodnotenie obchodných modelov vo finančnom sektore riešili problém „too big to fail“ (príliš veľký na to, aby zlyhal/skrachoval);
13.

vyjadruje poľutovanie nad skutočnosťou, že kým efektívne riešenie krízy by si vyžadovalo nový a veľký balík finančných prostriedkov, aj napriek prísľubom skupiny G20, že poskytne „najchudobnejším krajinám dostupné prostriedky na sociálnu ochranu, a to aj investovaním do dlhodobej potravinovej bezpečnosti a prostredníctvom dobrovoľných bilaterálnych príspevkov do rámca pre ohrozenosť v rámci Svetovej banky, ktorý zahŕňa nástroj pre infraštruktúru a fond rýchlej sociálnej reakcie“, musela Svetová banka konať najmä pomocou jej vlastných existujúcich prostriedkov a možností;
J.

keďže záväzok k energetickej účinnosti doma i v zahraničí a výrazné zvýšenie podielu obnoviteľnej energie v rámci štruktúry energetických zdrojov Európskej únie by malo významný vplyv na znížene jej závislosti od dovozu energie, čím by sa na jednej strane zvýšila jej energetická bezpečnosť a na druhej strane by jej to pomohlo splniť záväzok týkajúci sa zníženia emisií skleníkových plynov do roku 2020 o 20 % alebo viac, ak bude prijatý v Kodani,
23.

zdôrazňuje, že oživenie procesu revízie by mohlo byť značným prínosom pre praktické fungovanie fondu, keďže by viedlo k rozšíreniu jeho rozsahu pôsobnosti, zrušeniu mimoriadnej aktivácie fondu v prípade regionálnych katastrof tým, že by viac regiónov mohlo získavať pomoc zavedením nižšej prahovej hodnoty škôd na mobilizáciu fondu a čo je veľmi dôležité, umožnilo by rýchlejšie reagovať na katastrofy urýchlením platieb;
7.

je presvedčený, že ak je medzinárodná dohoda nevyhnutná a záväzná, musí zabezpečiť aspoň, že: a) sa prevádzajú a spracúvajú len údaje, ktoré slúžia v boji proti terorizmu, tak ako je to stanovené v článku 1 rámcového rozhodnutia Rady č. 2002/475/SVV z 13. júna 2002 o boji proti terorizmu (10), a ktoré sa vzťahujú na jednotlivcov alebo teroristické organizácie definované ako také EÚ; b) spracovanie takýchto údajov, čo sa týka ich prenosu (len prostredníctvom tzv. „posúvacieho“ systému), uchovávania a využívania nie je neprimerané cieľu, na ktorý sa tieto údaje prenášajú a následne spracúvajú; c) žiadosti o prenos vychádzajú z konkrétnych, cielených, časovo obmedzených prípadov podliehajúcich súdnemu povoleniu a akékoľvek následné spracovanie sa obmedzí na údaje, ktoré zverejňujú prepojenie medzi osobami alebo organizáciami, ktoré sú v USA sledované; údaje, ktoré takéto prepojenia neodhaľujú, sa vymažú; d) občanom a podnikom EÚ sa zaručia rovnaké práva na obhajobu a procedurálne záruky a rovnaké právo na prístup k spravodlivosti tak, ako existuje v rámci EÚ a zákonnosť a primeranosť žiadostí o prevod bude otvorená súdnemu preskúmaniu v USA; e) prenášané údaje budú podliehať rovnakým mechanizmom súdnej nápravy, aké by sa uplatňovali na údaje uchovávané v rámci EÚ, vrátané kompenzácií v prípade nezákonného spracovania osobných údajov; f) dohoda zakazuje akékoľvek využitie údajov SWIFT-u úradmi USA na iné účely než sú tie, ktoré sa spájajú s financovaním terorizmu; a prenos takýchto informácií na tretie strany iné než sú verejné orgány zodpovedné za boj proti financovaniu terorizmu bude tiež zakázaný; g) bude sa prísne dodržiavať recipročný mechanizmus, ktorý na základe žiadosti zaväzuje zodpovedné orgány USA k prenosu príslušných údajov obsiahnutých v zasielaných finančných správach na zodpovedné orgány EÚ; h) dohoda sa výslovne uzavrie na určité obdobie prostredníctvom doložky o zániku, ktorá neprekročí 12 mesiacov bez toho, aby tým bol dotknutý postup podľa Lisabonskej zmluvy, ktorý umožní uzavretie novej dohody v tejto oblasti; i) prechodná dohoda jasne ustanoví, že orgány USA budú okamžite informované o nadobudnutí účinnosti Lisabonskej zmluvy a o možnosti rokovania o novej dohode, ktorá bude vychádzať z nového právneho rámca EÚ, pričom na tomto rokovaní sa plne zúčastní Európsky parlament a národné parlamenty;
13.

domnieva sa, že všetky členské štáty EÚ a ich vlády by mali vo vzťahu k tretím krajinám uplatňovať jednotnú politiku na základe spoločných pozícií dohodnutých v Rade; zároveň sa domnieva, že európske inštitúcie by mali uplatňovať spoločnú stratégiu a spojiť svoje úsilie v snahe dosiahnuť konkrétne výsledky vo vzťahu medzi EÚ a Bieloruskom; vyzýva všetkých predstaviteľov EÚ a členských štátov, aby organizovali politické stretnutia so zástupcami demokratickej opozície, najmä vtedy, ak sú na návšteve Bieloruska;
E.

keďže zlepšenie pravidiel WTO na uľahčenie obchodu by bolo výhodné pre všetkých členov WTO, pretože by sa tým zvýšila právna istota, znížili by sa náklady na obchodné transakcie a zabránilo by sa zneužitiu,
J.

keďže zásada otvorenosti a transparentnosti by nemala riadiť len rozhodovací postup, ale aj spôsob vypracúvania dokumentov a ich dopĺňania informáciami potrebnými na dodržanie kritérií proporcionality a subsidiarity v záujme občanov EÚ a národných parlamentov, a keďže to isté by malo platiť aj v oblasti súdnictva, keďže by bolo potrebné zaručiť transparentnosť a prístup k dokumentom aj v súvislosti so spôsobom vykonávania politík EÚ na všetkých úrovniach a spôsobom využívania fondov EÚ, ako to uvádza európska iniciatíva Komisie za transparentnosť,
23.

domnieva sa, že ZVO by malo sprevádzať postupné a podmienené zavedenie voľného pohybu pracovníkov, pričom by sa mala zohľadniť situácia na európskom trhu práce a súčasné úvahy medzinárodného spoločenstva o vzťahu medzi migráciou a rozvojom; domnieva sa, že je naliehavo potrebné vytvoriť právne a administratívne postupy, ktoré by mohli uľahčiť udeľovanie víz, najmä aktérom zapojeným do euro-stredomorského partnerstva, študentom, pracovníkom univerzít a spoločensko-ekonomickým subjektom; zdôrazňuje, že je dôležité a potrebné znížiť náklady na prevody prostriedkov zasielaných migrujúcimi pracovníkmi, aby sa maximalizovalo ich využitie v miestnom hospodárstve;
E.

keďže systém označovania pôvodu by mal za cieľ umožniť spotrebiteľom poznať krajinu pôvodu nakupovaných výrobkov; keďže spotrebitelia by tak vedeli identifikovať tieto výrobky spolu so sociálnymi, environmentálnymi a bezpečnostnými normami, ktoré sa všeobecne spájajú s touto krajinou,
7.

zdôrazňuje, že situácia v oblasti ľudských práv v Číne naďalej vyvoláva veľké znepokojenie; trvá na tom, že je potrebná prísna nadväzná kontrola medzi jednotlivými kolami dialógu o ľudských právach medzi EÚ a Čínou s cieľom zabezpečiť uplatňovanie odporúčaní vzájomne schválených obidvomi stranami, ktoré vychádzajú z predchádzajúcich dialógov, a vo forme právnických seminárov medzi EÚ a Čínou, ktoré predchádzali jednotlivým kolám dialógu a do ktorých boli zapojení zástupcovia akademickej obce a občianskej spoločnosti; vyzýva Radu a Komisiu, aby do programu 12. samitu EÚ – Čína 30. novembra 2009 zaradili otázku zrušenia trestu smrti a dodržiavania práv národnostných menšín a náboženských práv, a aby pokračovali v snahe začleniť doložku o dodržiavaní ľudských práv v Číne do novej dohody o partnerstve a spolupráci, o ktorej sa rokuje;
8.

vyzýva preto Radu, aby preskúmala možnosť realizácie novej, malej misie EBOP, ktorá by paralelne s operáciou EUNAVFOR Atalanta prispela k výcviku bezpečnostných síl dočasnej federálnej vlády, čím by sa súčasné iniciatívy vrátane iniciatívy Francúzska v Džibuti a iniciatívy Ugandy v rámci výcvikového programu vytvoreného AMISOM zjednotili tým, že sa zabezpečí ich rovnaký postup; víta v tejto súvislosti schválenie koncepcie krízového riadenia pre prípadnú novú operáciu EBOP v Somálsku členskými štátmi 17. novembra 2009, trvá však na tom, že schválenie tejto koncepcie by nemalo mať žiaden vplyv na rozhodnutie o začatí misie, ktoré sa môže prijať jedine na základe podrobnejšieho posúdenia situácie v teréne, pričom sa musí zaručiť dodržiavanie ľudských práv, vyplácanie miezd, poskytnutie zariadení a tiež to, aby boli vycvičené bezpečnostné sily integrované do štátnych a veliteľských štruktúr, aby sa po návrate nemohli obrátiť proti vláde, ktorú majú chrániť;
F.

keďže násilie páchané mužmi na ženách predstavuje pre ženy prekážku, ktorá im bráni zapojiť sa do života spoločnosti, do politického a verejného života a do pracovného procesu a môže viesť k odsúvaniu žien na okraj spoločnosti a k ich chudobe,
13.

víta skutočnosť, že Lisabonskou zmluvou sa vytvorí rámec vyhodnocovania politík PSBS, a žiada, aby sa zriadil konkrétny systém monitorovania a hodnotenia, najmä v oblasti súdnictva, ktorý by sa zameral na kvalitu, účinnosť a spravodlivosť existujúcich právnych nástrojov, justičnej správy a ochrany základných práv a do ktorého by bol intenzívne zapojený Európsky parlament a národné parlamenty; preto: — poznamenáva, že v PSBS v súčasnosti existuje niekoľko systémov hodnotenia, ktoré sa musia zjednotiť do spoločného a koherentného rámca a pokryť všetky aspekty, od hodnotenia ex-ante až po hodnotenie vykonávania právnych predpisov, — domnieva sa, že hodnotenia, ktoré vypracovávajú rôzne orgány EÚ, by mali byť lepšie skoordinované, — žiada vytvorenie systému hodnotenia, ktorý by Európskemu parlamentu a národným parlamentom umožnil prístup k informáciám týkajúcim sa politík (článok 70 ZFEÚ) a činností stáleho výboru pre vnútornú bezpečnosť (článok 71 ZFEÚ), agentúr Europol (článok 88 ZFEÚ) a Eurojust (článok 85 ZFEÚ), ako aj Európskej agentúry pre riadenie operačnej spolupráce na vonkajších hraniciach členských štátov Európskej únie (FRONTEX), Európskeho podporného úradu pre azyl (EASO) a schengenského systému; v tejto súvislosti sa domnieva, že Európsky parlament by mal mať právo poskytnúť záväzné stanovisko k menovaniu riaditeľov agentúr (keďže je aj rozpočtovým orgánom), — ďalej sa domnieva, že s cieľom vytvoriť rámec pre spoluprácu Európskeho parlamentu s národnými parlamentmi v rámci PSBS by bolo vhodné zriadiť stále fórum zástupcov na politickej úrovni (dvaja za parlamentnú komoru a dvaja náhradníci), ktorí by sa stretávali dvakrát za rok a delili by sa o spoločný pracovný priestor, v ktorom by bolo možné vymieňať si v reálnom čase všetky informácie týkajúce sa PSBS, a to aj vyhradené informácie; rovnako zastáva názor, že zástupcom národných parlamentov by malo byť povolené zúčastňovať sa na rokovaniach Európskeho parlamentu na úrovni výborov a na každoročných diskusiách Európskeho parlamentu o pokroku v rámci PSBS;